gl id gl en gl gl en es vi gl it es it en fr eo en eo gl es en es eo gl gl gl gl gl gl en es en es gl hy es ru th es gl da es en kn gl es th gl vi sl gl gl da gl it fi gl es tt gl it th gl fr sl gl eo da gl en kn es en sv es en kn gl en pa gl es tt gl eo als gl gl gl en gl gl en es vi gl it es it en fr eo en eo gl es en es eo gl gl gl gl gl gl en es en gl en gl es pt gl en gl en gl gl gl gl gl gl gl gl gl en gl gl gl gl gl gl gl gl gl gl gl gl gl gl gl gl gl es gl gl en gl sv gl fr gl de gl de gl gl it gl en gl en gl en gl en gl en gl en gl en gl en gl en gl ja gl pt gl gl gl gl gl gl gl gl ca gl gl gl gl
Carballo Interplay, ou o epicentro mundial dos contidos dixitais - Carballo - Que pasa na costa
Cultura audiovisual festival interplay webserie
Sonia Mendez e Xose Regueira na Estrea do Carballo Interplay 2019
Xa temos a pleno rendemento o Festival de Carballo Interplay. Esa cita que convirte a Carballo na capital mundial dos Contidos Dixitais. De feito, as canles do festival xa están emitindo en directo en streaming as máis que interesantes charlas da categoría Zona PRO.
O festival estreaba as citas no Pazo da Cultura onte mércores, coa presentación do traballo realizado durante o Campamento Kamikaze, esa convivencia de creación extrema no campamento de Razo, que colle o relevo do premiado “Dinosaurio”.
Queda agora por diante un espectacular Programa que repasamos aquí:
Xoves de conferencias e proxeccións
Ao longo da mañá e da primeira parte da tarde do xoves terán lugar no Pazo unha serie de paneis reflexionando sobre redes sociais, influencers e o mundo dixital.
Ás 17:30h comezan as proxeccións das webseries da sección oficial: Antolepsia, A Partida, As cousas do Choio, As cores da lus do mundo, Cativos na cociña, Mondo Nando ou Rural Horror Storis. Comedia, documental, thriller, videoblog e terror fantástico compoñen este menú degustación do que se está a facer agora mesmo no país, dentro da ficción seriada para internet.
Xa ás 19h30, competirán polo Premio a proxectos de webseries en versión orixinal galega do Carballo Interplay a comedia Válgame Deus! dirixida por Rubén Rodríguez e protagonizada por David Perdomo; a serie futurista Amnesia das novísimas Iria Iglesias, Natalia Porca e Irene Pin; a resposta ás fake news que propón A mafia da verdade, de Cristina Moreira; e a historia do peculiar millenial Xan, de Lucía Estévez e Miguel Canalejo. Farano nun pitching público, perante o xurado formado por Sandra Lesta, Nati Juncal, Enrique Lojo e Xosé Regueira.
E despois, ás 21h, o auditorio do Pazo de Cultura carballés acollerá a proxección dos tres primeiros capítulos “Sígueme”, a webserie impulsada por un grupo de estudantes de Comunicación Audiovisual da USC baixo a dirección de Nuria Cancela que obtivo o premio ao mellor proxecto na pasada edición. Sígueme conta a historia dunha psicóloga que leva a cabo unha terapia experimental e está protagonizada por Paula Cereixo, acompañada por actores e actrices tan coñecidos e recoñecidos como Antonio Mourelos, María Costas, Xosé Barato ou Monti Castiñeiras.
A noite do xoves pecharase co show do padriño do Interplay, David Sainz -autor e protagonista de Mambo e de Malviviendo- que volve ao festival co seu último proxecto, a gravación ao vivo do podcast e videoblog Jirafas, que presenta man a man co humorista Juan Amodeo en Youtube e en Playz (RTVE) e que, en Carballo contará coa colaboración do cómico David Suárez e do guionista Enrique Lojo.
A mañá do vernes, o Pazo ateigarase de rapazada que coñecerá o papel das mulleres na industria dos videoxogos e que poderá conversar con algúns e algunhas das youtubers e instagramers que protagonizan a explosión de creatividade que se ten producido o último ano na rede galega.
Marcos López é o creador de Tele Jaita, unha das canles máis populares do Youtube en galego, que colleitou máis de 22 mil subscritores a base de dobrar vídeos;
Miguel Silva Conde é Aquel-e, un dos creadores de Youtube en galego máis populares do último ano. Gañador do premio [email protected] 2018 ao mellor vídeo-opinarmos.
Laura Cruxeiras é unha creadora do Barbanza gañou cun grupo de amigas o concurso [email protected] 2017 coa súa canle “Corasón de churrasco” e que triunfa nas redes co dúo Branca e Tinta facendo cancións, humor e reivindicación feminista;
e Juan Gimel ten máis de 7.200 seguidores na súa canle de YouTube, 11.000 en Instagram ou 2.200 en Facebook grazas aos seus vídeos de humor, parodias e chistes. Seguramente o coñecestes xa hai uns anos cando se fixo viral o seu vídeo “Ghañán Style”, parodia do vídeo máis popular da historia de YouTube.
Despois compartirá experiencias Isabel Cano. deseñadora, ilustradora e profesora de desenvolvemento de videoxogos, deseño multimedia e robótica.
De seguido, continúan as proxeccións de series da Sección Oficial, antes do Preestrea Flooxer “Terror y Feria”. Con Benja de la Rosa e de Sandra Escacena.
Gala da noite do venres
Xa ás 21:00h as prostagonistas serán o dúo poético-musical composto por Lucía Aldao e María Lado, as AldaoLado, que ofrecerán o seu Código Fonte Audiovisual, titulado “Autopoética en Liña”. Unha ocasión de coñecer todos os seus referentes.
A cómicas arxentinas Malena Pichot e Charo López presentan mañá venres pola noite no Interplay Hermostra, un show de humor feminista con trazas de musical fallido que chega por primeira vez a Galicia despois de arrasar nos teatros das principais cidades do Estado. Estes dous monólogos feitos de reflexións que a maioría das persoas prefire evitar serán, sen dúbida, un dos platos fortes da sexta edición do Carballo Interplay que hoxe xoves congregou na vila a directivos das principas distribuidoras e creadoras de contidos dixitais do Estado. Hermostra é a proba das contradicións humanas, un espectáculo terceiromundista interrompido por todas as publicidades que sosteñen o status quo que Charo e Malena, mulleres absolutamente referenciais para o humor feminista global, queren derrubar.
A asistencia ao show é gratuíta e as entradas pódense retirar, dende as 21h30, na billeteira do Pazo de Cultura de Carballo.
2019: O Campamento Kamikaze abriu o telón do Carballo Interplay 2019 armando un novo Dinosaurio.
2019: O Carballo Interplay quenta motores para a súa edición máis ambiciosa.
2019: VI Carballo Interplay presenta as súas 34 webseries finalistas2019: Fede Pérez, A Nena Azul e Dinosaurio, triunfadores nos Mestre Mateo.
2019: O humor feminista e a sororidade, protagonistas do VI Carballo Interplay
2019 Arxentina será o país convidado no VI Carballo Interplay
Dinosaurio, a webserie do Interplay que narra a caída mundial da internet.
2018: O Interplay volveu convertir Carballo na capital estatal dos contidos dixitais.
Miguel Vázquez Freire publica “O Moucho Voa”: “As grandes cuestións da filosofía afectan a todos”
Zas destina á mellora da rede viaria e de saneamento máis de 510.000€ do POS+ Adicional
Xornalistas nacionais e internacionais percorren o territorio para promocionar o patrimonio subacuático
Stoupa pon en valor ás ilustradoras Olaia Sendón, Helena Gamos e Laura Suárez
Esixen o arranxo dos desperfectos do paseo da Ribeira
Miguel Vázquez Freire publica “O Moucho Voa”: “As grandes cuestións da filosofía afectan a todos”
Zas destina á mellora da rede viaria e de saneamento máis de 510.000€ do POS+ Adicional
Xornalistas nacionais e internacionais percorren o territorio para promocionar o patrimonio subacuático
Stoupa pon en valor ás ilustradoras Olaia Sendón, Helena Gamos e Laura Suárez
Esixen o arranxo dos desperfectos do paseo da Ribeira
“Un alcalde non pode, segundo a Lei de Espectáculos, nin autorizar nin denegar unha festa promovida por veciños”
Marcos Fernández: "As avespas velutinas están a arrasar a froita da casa dunha maneira sorprendente"
A incerteza volve enlear as Festas da Pilarica da Trabe
Adeus ás palmeiras da Praza de Castelao de Corcubión
“A desastrosa xestión do goberno municipal está levando o Concello de Muxía a unha situación límite”
31 anos do FIOT = 30 de Mofa e Befa
Nova saída micolóxica en Carballo
O FIOT estreou a 31ª edición lembrando a Pedro Brandariz
COPYRIGHT 2019 QUE PASA NA COSTA
Aviso Legal y Condiciones de uso